wickkiey/tamil-wikipedia-markdown huggingface dataset:
# முகடு (கணிதம்)

கணிதம் மற்றும் புள்ளியியலில், தரவின் **முகடு** அல்லது **ஆகாரம்** (*mode*) என்பது அத்தரவில் அடிக்கடி காணப்படும் மதிப்பாகும். கூட்டுச் சராசரி, இடைநிலையளவு போன்று இதுவும் ஒரு மையப்போக்கு அளவையாகும். ஒரு தரவின் தன்மையைப் பிரதிபலிக்கும் தனி மதிப்புகளான மையப்போக்கு அளவைகளில் ஒன்றாக முகடு இருந்தாலும் அது கணிக்கப்படும் முறையால் துல்லியமான அளவையாகக் கொள்ள முடியாது. எனினும் இது எளிதாகக் கணிக்கக் கூடிய ஒரு மையப்போக்கு அளவையாகும்.  

இயற்பியலில் முகடு என்பது அதிர்வின் மையப் புள்ளிக்கு மேலே இருப்பனவாகும்  

இயல்நிலைப் பரவலில் கூட்டுச் சராசரி, இடைநிலையளவு, முகடு மூன்றும் ஒரேயளவாக இருக்கும். ஆனால் அதிகளவு கோட்டமுடையப் பரவலில் (skewed distribution) இவை மூன்றும் வெவ்வேறு மதிப்புகளாக இருக்கும்.  

ஒரு தரவிற்கு ஒரேயொரு முகடு மட்டுமே இருக்கும் என்றில்லை. ஏனென்றால் சமமான அளவில் அதிகமாக காணப்படும் மதிப்புகள் ஒன்றுக்கும் மேற்பட்டதாக அத்தரவில் இருக்கலாம். தரவு நிகழ்வெண் பரவலாக இருந்தால் சமமான மிக அதிகமான நிகழ்வெண் கொண்ட மதிப்புகள் ஒன்றுக்கும் மேற்பட்டு இருக்கலாம். சில சமயங்களில் பரவலின் சமவாய்ப்பு மாறியின் அனைத்து மதிப்புகளுமே இவ்வாறு சம நிகழ்வெண் கொண்டிருக்கலாம். ஒரேயொரு முகடுடைய தரவு *ஒரு முகட்டுத் தரவு* என்றும் இரு முகடுகளையுடைய தரவு *இரு முகட்டுத் தரவு* என்றும் இரண்டுக்கும் மேற்பட்ட முகடுகளையுடைய தரவு *பல முகட்டுத் தரவு* என்றும் அழைக்கப்படும்.  

## எடுத்துக்காட்டுகள்
முகடு காணப்பட வேண்டிய தரவுகளின் வெவ்வேறுவித அமைப்புகளைப் பொறுத்து காணும் முறைகள் மாறுபடும்.  
;சீர்படா தரவு  
- [1, 3, 6, 6, 6, 6, 7, 7, 12, 12, 17] -இத்தரவில் ஏனைய மதிப்புகளை விட 6 அதிகமாக 4 முறை காணப்படுவதால் முகடு = **6**. இத்தரவு ஒருமுகட்டுத் தரவு.
- [1, 1, 2, 4, 4] -இத்தரவில் 1, 4 சமமாக 2 முறைகள் காணப்படுவதால் முகடுகள் **1,** **4.** இத்தரவு இருமுகட்டுத் தரவு.

;தனித்த தொகுப்பாக்கத் தரவு  

| 1 | 8 |  |
| --- | --- | --- |
| 2 | 5 |  |
| 3 | 11 |  |
| 4 | 7 |  |
| 5 | 2 | } இத்தரவின் உயர்ந்தபட்ச நிகழ்வெண் 11. இதற்குரிய x இன் மதிப்பு **3** தரவின் முகடாகும். |

;தொடர் நிகழ்வெண் பரவல் (தொடர் தொகுப்பாக்கத் தரவு)  

**முகடு** = <math> l + \frac{f_1 - f_0}{2f_1 - (f_0 + f_2)} \times c </math>  

- <math> l </math> = முகடு பிரிவு இடைவெளியின் கீழ்வரம்பு
- <math>f_1 </math>= முகடு பிரிவு இடைவெளிக்கான நிகழ்வெண்
- <math>f_0 </math>=முகடு பிரிவு இடைவெளிக்கு முந்திய இடைவெளிக்கான நிகழ்வெண்
- <math>f_2 </math>=முகடு பிரிவு இடைவெளிக்கு பிந்திய இடைவெளிக்கான நிகழ்வெண்
- <math>c </math>= பிரிவு இடைவெளிகளின் நீளம்

## ஆதாரங்கள்
- வணிகக் கணிதம், மேல் நிலை - முதலாம் ஆண்டு, தமிழ் நாட்டுப் பாடநூல் கழகம், சென்னை பக்கம்-298, 303.
# வள்ளுவர்

அரசனின் ஆணையை முரசு அறைந்து அறிவிப்பவன் **வள்ளுவன்** என்னும் செய்தியைக் கம்பர் குறிப்பிடுகிறார்.  

காலத்தைக் கணிக்கும் வல்லுனரை தமிழகத்தில் உள்ள காமங்களில்(கிராமங்களில்) வள்ளுவர் என்றழைப்பர். இவர்கள், கணியர்களைப் போலவே சோதிடம் மற்றும் வானியல் முதலிய கலைகளில் தேர்ச்சிப் பெற்றவர்களாவர். இவர்கள், காலத்தைக் கணிப்பது, நிமித்தம் பார்ப்பது, மழைவருவதைக் கணிப்பது, திருமணத்திற்கு நாள் மற்றும் பொருத்தம் பார்ப்பது, ஒரு குடும்பத்தில் அல்லது ஊரில் நடைபெறும் நல்ல காரியங்கள் கெட்ட காரியங்களுக்கு நேரம் காலம் கணித்துத் தருவது, கணி கேட்டு வருபவர்களுக்கு கணி சொல்வது முதலியவற்றைச் செய்பவர்கள்.  

## பழக்கவழக்கங்கள்
கலைகள்(அறிவியல்) என்பது மானிட இனத்தின் நன்மைக்குப் பயன்படும் நோக்கத்துடன் கண்டுபிடித்து வளர்க்கப்படுபவை என்பதை உணர்ந்தறிந்த சித்தர்கள், அதன் மூலம் தாங்கள் செய்யும் நன்மையின் மூலம் பயன்பெறும் மக்களிடம் கட்டணம் வாங்கவில்லை. பயன்பெற்றவரே முன்வந்து அவரால் முடிந்தளவு பொருள்(பணம்) அல்லது தானியம் கொடுப்பர். இதற்கு, காணிக்கை என்று பெயர். இவ்வாறு முற்காலங்களில், மக்களுக்கு இலவசமாகத் தீர்வுகளைத் தந்த சித்தர்களைப் போல, வள்ளுவர், வைத்தியர், பூசாரி(குறிசொல்லுபவர்), நாடி சோதிடர் முதலியவர் தாங்கள் கற்றறிந்த கலைகள் மூலம் மக்களுக்குச் செய்யும் நன்மைகளுக்கு கட்டணம் வாங்கும் பழக்கம் முன்னாட்களில் இல்லை. காணிக்கை கொடுக்கும் வழக்கம் மட்டுமே இருந்தது. ஆனால், தற்காலத்தில் சிலர் இக்கலைகள் மூலம் செய்யும் நன்மைக்கு கட்டணம் வாங்கும் வழக்கம் உள்ளது.
# கிறிஸ்துமசு தீவு



**கிறிஸ்துமஸ் தீவு ஆட்சிப்பகுதி** (*Territory of Christmas Island*) இந்தியப் பெருங்கடலில் அமைந்துள்ள அவுஸ்திரேலியாவின் ஒரு சிறிய ஆட்சிப்பகுதியாகும். இது பேர்த் நகரிலிருந்து 2600&nbsp;கி.மீ. (1600&nbsp;மைல்) வடமேற்கிலும் ஜாகார்த்தா நகரிலிருந்து 500&nbsp;கி.மீ. (300 மைல்) தெற்காகவும் அமைந்துள்ளது. இங்கு காணப்படும் சில குடியேற்றங்களில் சுமார் 1600 பேர் வரை வசிக்கின்றனர். இங்கு காணப்படும் புவியியல் இயற்கை அமைப்பு ஆய்வாளர்களின் கவனத்தை ஈர்த்ததாகும். இத்தீவிற்கே உரிய பல உயிரினங்கள் காணப்படுகின்றன. கனிய அகழ்வு இத்தீவின் முக்கிய தொழிற்துறையாக விளங்கி வந்தது. இத்தீவின் மொத்த 135 சதுர கிலோமீட்டர் (52&nbsp;சது&nbsp;மை) பரப்பில் 65% மழைக்காடுகளாகக் காணப்படுகின்றது.  

## வரலாறு
1643 ஆம் ஆண்டில் பிரித்தானியக் கிழக்கிந்தியக் கம்பனியைச் சேர்ந்த *ரோயல் மேரி* கப்பலின் தலைவன் கப்டன் வில்லியம் மைனர்சு என்பவர் கிறிஸ்துமசு நாளில் இத்தீவைக் கடந்த போது கிறிஸ்துமசு தீவு எனப் பெயரிட்டார். 1666 ஆம் ஆண்டில் இத்தீவின் வரைபடம் டச்சு நிலப்பட வரைஞர் பீட்டர் கூஸ் என்பவரால் வெளியிடப்பட்ட நிலவரைபடத்தில் வெளியிடப்பட்டது. கூஸ் இத்தீவுக்கு *மோனி* எனப் பெயரிட்டார். இப்பெயர்க்காரணம் பற்றி தெளிவான தகவல்கள் இல்லை. மார்ச் 1688 இல் பிரித்தானியக் கடற்படையைச் சேர்ந்த *சிக்னெட்* கப்பலைச் சேர்ந்த வில்லியம் டேம்பியர் என்பவர் இத்தீவைச் சுற்று வந்ததற்கான பதிவுகள் கிடைக்கப்பட்டன. எவரும் இத்தீவில் வசிப்பதாக அவர் காணவில்லை. டேம்பியரின் கப்பலில் பணியாற்றிய இரு மாலுமிகள் இத்தீவில் முதன் முதலில் இறங்கிய மனிதர்களுக்கான பதிவுகள் கிடைக்கப்பட்டுள்ளன. டானியல் பீக்மன் என்பவர் பின்னர் சென்றதற்கான பதிவுகள் அவரது 1718 ஆம் ஆண்டு வெளியிடப்பட்ட போர்ணியோ தீவுக்கான அவரது பயண நூலில் உள்ளன.  

## தேங்காய் நண்டு
இந்த தீவில் அரியவை உயிரினங்கள் அதிகமாக காணப்படுகின்றது. இவற்றில் தேங்காய் நண்டு பிரசித்தி பெற்றதாகும். இந்த வகை நண்டுகள் 3 அடிகள் நீளத்துடன், 4 கிலோ எடைகள் கொண்டதாக உள்ளது. இது தன் ஒரு காலால் ஒரு தேங்காயை உடைக்கும் திறன் படைத்ததாக உள்ளது.
# அருந்ததி

**அருந்ததி** (*Arundhati*) என்பது பின்வருவனவற்றுள் ஏதாவது ஒன்றைக் குறிக்கக்கூடும்.  

- அருந்ததி - வசிட்டரின் மனைவி
- அருந்ததி (விண்மீன்)
- அருந்ததி (நடிகை)
- அருந்ததி ராய் - எழுத்தாளர்
- அருந்ததி சிறீரங்கநாதன் - ஈழத்து கருநாடக, மெல்லிசைப் பாடகர்

## வேறு
- அருந்ததியர் - தலித் இனத்தின் ஒரு பிரிவு
- அருந்ததி (1943 திரைப்படம்)
- அருந்ததி (2009 திரைப்படம்), தெலுங்குத் திரைப்படம்
- அருந்ததி பார்த்தல் - சைவத் திருமணச் சடங்கு

---
# ஆக்கபூர்வமாகப் பிணக்குகளைத் தீர்ப்பதற்கான பேர்கோப் ஆய்வுநிலையம்

**முரண்பாட்டுக் கற்கைகளுக்கான பேர்கோப் ஆய்வுநிலையம்** 1993 ஆம் ஆண்டு முரண்பாடு ஆய்வுகளுக்கான பேர்கோப் நிலையத்தினரால் சமூக அரசியற் பிரச்சினைகளை ஆக்கபூர்வமான நடைமுறைகள் மூலம் தீர்ப்பதற்காக உருவாக்கப்பட்டது.  

இனம் மற்றும் அரசியல் பிணக்குகளுக்குத் தீர்வு காண, கருத்தியல் கொள்கைக்கும் நடைமுறை நிலைப்பாட்டுக்கும் இடைப்பட்ட ஒரு நிலையை எய்தி அணுகுவது ஆய்வுமையத்தின் குறிக்கோள் ஆகும். இந்நிலையத்தினூடாகச் செய்யப்படும் ஆய்வுகள் ஊடாக முரண்பாட்டில் இருந்து நீங்குவதற்கான எண்ணக்கருக்கள், வழங்கள், கருவிகள் வழங்குகின்றன. இந்த அமைபின் இலட்சியமானது சமானத்தைக் கட்டிக்காப்பதற்கு உதவுவதுடன் அதுபோன்ற வேலைத்திட்டங்களுக்கு ஆதரவளிப்பதும் ஆகும்.  

இவ்வமைப்பின் கற்கைகளுள் பிரதானமானவை எவ்வாறு முரண்பாடு ஒன்றில் இருந்து சமாதானத்தை உருவாக்குவதாகும். இதற்காக சமூகத்தில் எவ்வாறான தூண்டுதல்களை உருவாக்க வேணடும் போன்ற விடயங்களை ஆய்வுசெய்வதாகும். அத்துடன் அரசியற் சக்திகள், மக்கள் குழுக்கள், அரசு அல்லாத சக்திகள் (Non state Actors) போன்றவை எவ்வாறு சிக்கலான இவ்விடயத்திற்கு ஆக்கபூர்வமாகப் பங்களிக்கலாம் என்பதேயாகும்.  

## இலங்கை அலுவலகம்
இலங்கை அரசின் அழைப்பின் பேரில் இவ்வலுவலகம் ஆனது 2001 ஆம் ஆண்டு ஜூலை மாதம் உருவாக்கப்பட்டது. இலங்கை அரசு விடுதலைப் புலிகள் பல்வேறு பட்ட சமாதானப் பேச்சுவார்தைகளுக்கமைய பல்வேறு மாற்றங்களை இந்த அமைப்பு ஏற்படுத்திக் கொண்டது. இலங்கையில் இந்த அமைப்பிற்கு வெளிநாட்டு அலுவல்களுக்கான சுவிஸ் சமஷ்டி அமைப்பு, ஜேர்மனியின் பொருளாதார விருத்தி மற்றும் கூட்டுறவு அமைச்சு, ஜேர்மன் தொழில்நுட்ப ஒத்துழைப்பு ஆகிய அமைப்புகள் அனுசரணை வழங்குகின்றன.  

## வெளியிணைப்புகள்
- முரண்பாட்டுக் கற்கைகளுக்கான பேர்கொப் ஆய்வு நிலையம் அதிகாரப்பூர்வத்தளம்
- முரண்பாட்டுக் கற்கைகளுக்கான பேர்கொப் ஆய்வு நிலையம் இலங்கைக் கிளையின் அதிகாரப்பூர்வத்தளம்

## உசாத்துணைகள்
<div>  

</div>
# ஆஸ்திரேலிய அண்டார்க்டிக் மண்டலம்


**ஆஸ்திரேலிய அண்டார்க்டிக் மண்டலம்** (, **AAT**) என்பது அண்டார்க்டிக்காவில் ஆஸ்திரேலியாவினால் உரிமை கோரப்பட்ட பிரதேசம் ஆகும். இதுவே அக்கண்டத்தில் நாடொன்றினால் உரிமை கோரப்பட்ட மிகப் பெரிய பிரதேசம் ஆகும்.  

இது தென் அகலாங்கு 60°க்கு தெற்காகவும், கிழக்கு நெட்டாங்குகள் 44°38' க்கும் 160° க்கும் இடையில் அமைந்துள்ள அனைத்துத் தீவுகளையும் பிரதேசங்களையும் அடக்கியுள்ளது. இப்பிரதேசத்தின் மேற்கு மற்றும் கிழக்குப் பகுதிகளைப் பிரிக்கும் அடேலி நிலம் ஆஸ்திரேலியப் பிரதேசத்துக்குச் சொந்தமானதல்ல. இம்மண்டலத்தின் மொத்தப் பரப்பளவு 6,119,818 கி.மீ.² ஆகும். இம்மண்டலத்தில் ஆராய்ச்சி நிலையங்களில் இருக்கும் ஆய்வாளர்கள் தவிர வேறு குடிகள் கிடையாது. ஆஸ்திரேலிய சூழல், நீர் வள திணைக்களத்தின் ஒரு பகுதியான ஆஸ்திரேலிய அண்டார்க்டிக் பிரிவு மூலம் இது நிர்வகிக்கப்படுகிறது. மோசன், டேவிஸ், கேசி ஆகிய மூன்று நிரந்தர ஆய்வு மையங்கள் இங்குள்ளன.  

## உபபிரிவுகள்
இப்பிரதேசம் மேற்கிலிருந்து கிழக்கு வரை ஒன்பது மாவட்டங்களாகப் பிரிக்கப்பட்டுள்ளன:  
| 1 | எண்டர்பை நிலம் | 044°38' E | 056°25' E |  |
| --- | --- | --- | --- | --- |
| 2 | கெம்ப் நிலம் | 056°25' E | 059°34' E |  |
| 3 | மாக் ராபர்ட்சன் நிலம் | 059°34' E | 072°35' E |  |
| 4 | இளவரசி எலிசபெத் நிலம் | 072°35' E | 087°43' E |  |
| 5 | இரண்டாம் கைசர் வில்ஹெல்ம் நிலம் | 087°43' E | 091°54' E |  |
| 6 | அரசி மேரி நிலம் | 091°54' E | 100°30' E |  |
| 7 | வில்க்ஸ் நிலம் | 2,600,000 | 100°30' E | 136°11' E |
| 8 | ஐந்தாம் ஜோர்ஜ் நிலம் | 142°02' E | 153°45' E |  |
| 9 | ஓட்ஸ் நிலம் | 153°45' E | 160°00' E |  |

## வரலாறு
1841, ஜனவரி 9 இல் விக்டோரியா நிலம் முதன் முதலில் பிரித்தானியாவால் உரிமை கோரப்பட்டாது. பின்னர் 1930 இல் எண்டர்பை நிலத்தை பிரித்தானியா கோரியது. 1933 இல் 60° தெற்கே மற்றும் 160 கி - 45 கி பிரதேசம் பிரித்தானீய அரச ஆணையின் படி ஆஸ்திரேலியாவுக்குக் கொடுக்கப்பட்டது. 1947 இல் ஹேர்ட் தீவு மற்றும் மக்டொனால்ட் தீவுகள் பிரதேசத்தை பிரித்தானியா ஆஸ்திரேலியாவுக்கு வழங்கியது. 1954 பெப்ரவரி 13 இல் மோசன் நிலையம் என்ற முதலாவது ஆஸ்திரேலிய ஆய்வு நிலையம் அண்டார்க்டிக்காவில் அமைக்கப்பட்டது.  

ஆஸ்திரேலியாவின் இந்த நிலங்களுக்கான உரிமை கோரலை ஐக்கிய இராச்சியம், நியூசிலாந்து, பிரான்ஸ், நோர்வே ஆகிய நாடுகள் அங்கீகரித்துள்ளன.
# கிலோபைட்டு


**கிலோபைட்டு** என்பது அனைத்துலக முறை அலகுகளின் கிலோ என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. பொதுவா 1000 அல்லது 1024 என்றவாறு கையாளப்படுகின்றது.  

பொதுவாக் கணினிகளில் அடி இரண்டில் உள்ள எண்களே பாவிக்கப்படுவதால் 2<sup>10</sup> = 1024 ≈ 1000 என்றவாறு எண்ணளவாகக் கருதப்படுகின்றது. எனினும் 1024 ஐயும் 1000 ஐயும் வேறு வேறாக இனம் காண்பதற்காக பொதுவாக 1024 ஐ K (பெரிய எழுத்துக்களிலும்) 1000 ஐச் சிறிய எழுத்துக்களிலும் கையாள்கின்றனர். (K என்பது கெல்வினைக் குறித்தாலும் கூட).
# வார்ப்புரு:HPBooks

;  
|abovestyle=background:inherit; font-weight:bold;  
|labelstyle=background:inherit; white-space:nowrap;  
|above= }  
<small>***ஆரி பாட்டர்* நூல்கள்**</small>  
|image= }  
|caption= }  
|label1= ஆசிரியர்  
|data1= ஜே. கே. ரௌலிங்  
|label2= விளக்குநர்கள்  
|data2= }  
|label3= வகை  
|data3= புனைவு  
|label4= வெளியீட்டாளர்கள்  
|data4= புலூம்பரி (UK) (2010-தற்போதும்)  
ஆர்த்தர் ஏ. லெவின்/  
இசுகொலசுடிக்கு (US)  
ரெயின்கோசுட்டு (கனடா 1998-2010)  
|label5= வெளியீடு  
|data5= }  
|label6= புத்தக இல.  
|data6= }  
|label7= விற்பனை  
|data7= }  
|label8= கதை காலவரிசை  
|data8=}  
|label9= அத்தியாயங்கள்  
|data9= }  
|label10= பக்கங்கள்  
|data10= }  
|label11=  
|data11=  
|label12= ISBN  
|data12 =  
|label13= முன் புத்தகம்  
|data13=  
|label14= பின் புத்தகம்  
|data14=  
}}<noinclude>  

</noinclude>
# பிரித்தானிய அண்டார்டிக் மண்டலம்



**பிரித்தானிய அண்டார்டிக் மண்டலம்** என்பது ஐக்கிய இராச்சியத்தால் கோரப்படும் அந்தாட்டிக்காவின் ஒரு பகுதியாகும். இது ஒரு பிரித்தானிய கடல்கடந்த ஆட்சிப் பகுதியாகும். இது தென் அகலாங்கு 60°க்கு குறைவனதும் மேற்கு நெட்டாங்குகள் 20°க்கும் 80°க்குமிடைப்பட்ட பகுதியாகும். ஐக்கிய இராச்சியம் முதன்முதலாக 1908 ஆம் ஆண்டு முதன் முதாலாக இப்பகுதிக்கு உரிமக் கோரியது எனினும் இம்மண்டலம் மார்ச் 3, 1962 அன்றே அமைக்கப்பட்டது. 1962 ஆம் ஆண்டுக்கு முன்னர் இம்மண்டலத்தின் பகுதிகள் மூன்று சார்புப் பகுதிகளினால் நிர்வகிக்கப்பட்டது. இம்மண்டலத்தின் சில பகுதிகளை ஆர்ஜென்டீனா சிலி ஆகிய நாடுகளும் உரிமை கோருகின்றன. இம்மண்டலத்தில் பிரித்தானிய அண்டாடிக்கா ஆய்வு நிறுவனத்தின் ஊழியர்கள் மாத்திரமே வசிக்கின்றனர்.  

## வெளியிணைப்புகள்
- UK Foreign Office homepage
- British Antarctic Survey
# பிரித்தானிய இந்தியக் கரைகடந்த ஆள்புலம்



**பிரித்தானிய இந்தியப் பெருங்கடல் மண்டலம்** (ஆங்கிலம்:British Indian Ocean Territory) இந்தியப் பெருங்கடலில் அமைந்துள்ள ஐக்கிய இராச்சியத்தின் பிரித்தானிய கடல்கடந்த ஆட்சிப் பகுதியாகும். இது இந்தோனேசியாவுக்கும் ஆபிரிக்காவுக்குமிடையே அமைந்துள்ளது. இம்மண்டலம் சாகோஸ் தீவுக்கூட்டத்தின் 6 பவளத்தீவுகளைக் கொண்டதாகும். இங்கு காணப்படும் பெரிய தீவான தியேகோ கார்சியாவில் ஐக்கிய இராச்சியமும், ஐக்கிய அமெரிக்க நாடுகளும் இணைந்து நடத்தும் இராணுவத் தளம் அமைந்துள்ளது.  

## புலப்பெயர்வு முகாம்
இங்கு தியகோ கார்சியாத் தீவிலுள்ள தண்டர் கௌ அகதி முகாமில் பல நூற்றுக் கணக்கான இலங்கைத் தமிழர்கள் அகதிகளாக இருக்கிறார்கள். தண்டர் கௌ அகதி முகாம் 12 சதுர மைல் பரப்பளவுள்ளது. அகதி முகாமுக்கு வெளியே ஒரு திருமனையும் ஒரு தேவாலயமும் ஒரு கோவிலும் இருக்கின்றன. இங்குள்ள பிள்ளைகளுக்கு இலங்கைத் தமிழ்ப் பாடத்திட்டத்திற் கல்வி கற்பிக்கப்படுகிறது. அப்பாடசாலை முகாமுக்கு வெளியே திருமனையில் இயங்குகிறது. தமிழ் மொழி மூல ஆசிரியர்களும் உளவியலாளர்களும் மருத்துவர்களும் ஒரு நீதிமன்றமும் கூட இங்கிருக்கின்றன.
# வார்ப்புரு:Chembox

{  
"params": {  
"width": {},  
"style": {},  
"Name": {},  
"Reference": {},  
"Chembox_ref": {},  
"ImageFile": {},  
"ImageFile1": {},  
"ImageFile2": {},  
"ImageFile3": {},  
"ImageFileL1": {},  
"ImageFileR1": {},  
"ImageFileL2": {},  
"ImageFileR2": {},  
"ImageName": {},  
"ImageSize": {},  
"ImageAlt": {},  
"ImageCaption": {},  
"ImageFile_Ref": {},  
"ImageName1": {},  
"ImageSize1": {},  
"ImageAlt1": {},  
"ImageCaption1": {},  
"ImageFile1_Ref": {},  
"ImageNameL1": {},  
"ImageSizeL1": {},  
"ImageAltL1": {},  
"ImageCaptionL1": {},  
"ImageFileL1_Ref": {},  
"ImageNameR1": {},  
"ImageSizeR1": {},  
"ImageAltR1": {},  
"ImageCaptionR1": {},  
"ImageFileR1_Ref": {},  
"ImageCaptionLR1": {},  
"ImageName2": {},  
"ImageSize2": {},  
"ImageAlt2": {},  
"ImageCaption2": {},  
"ImageFile2_Ref": {},  
"ImageNameL2": {},  
"ImageSizeL2": {},  
"ImageAltL2": {},  
"ImageCaptionL2": {},  
"ImageFileL2_Ref": {},  
"ImageNameR2": {},  
"ImageSizeR2": {},  
"ImageAltR2": {},  
"ImageCaptionR2": {},  
"ImageFileR2_Ref": {},  
"ImageCaptionLR2": {},  
"ImageName3": {},  
"ImageSize3": {},  
"ImageAlt3": {},  
"ImageCaption3": {},  
"ImageFile3_Ref": {},  
"ImageFileL3": {},  
"ImageNameL3": {},  
"ImageSizeL3": {},  
"ImageAltL3": {},  
"ImageCaptionL3": {},  
"ImageFileL3_Ref": {},  
"ImageFileR3": {},  
"ImageNameR3": {},  
"ImageSizeR3": {},  
"ImageAltR3": {},  
"ImageCaptionR3": {},  
"ImageFileR3_Ref": {},  
"ImageCaptionLR3": {},  
"ImageCaptionAll": {},  
"OtherNames": {},  
"IUPACName": {},  
"IUPACNames": {},  
"PIN": {},  
"SystematicName": {},  
"Names_ref": {},  
"pronounce": {},  
"Section1": {},  
"Section2": {},  
"Section3": {},  
"Section4": {},  
"Section5": {},  
"Section6": {},  
"Section7": {},  
"Section8": {},  
"Section9": {},  
"data page pagename": {},  
"show_footer": {},  
"Verifiedfields": {},  
"Watchedfields": {},  
"verifiedrevid": {},  
"show_ss_note": {},  
"show_infobox_ref": {},  
"general_note": {}  
}  
}  
</templatedata>  
</noinclude>
# விக்கிப்பீடியா:முதற்பக்கக் கட்டுரைகள்/அக்டோபர் 14, 2007



**பனை**, ஒரு மரம் என்று பொதுவாக தமிழில் வழங்கப்படினும், தொல்காப்பியத்தில் குறித்துள்ள படியும், இன்றைய தாவரவியல் அடிப்படையில் குறித்துள்ளபடியும் புல்லினத்தைச் சேர்ந்த ஒரு தாவரமாகும். இதன் தாவரவியற் பெயர் *பொராசஸ் பிலபெலிபேரா* (*Borassus flabellifera*) என்பதாகும்.  

பனைகள் பொதுவாகப் பயிரிடப்படுவதில்லை, இயற்கையிலே தானாகவே வளர்ந்து பெருகுகின்றன. இளம் பனைகள் வடலி என்று அழைக்கப்படுகின்றன. பனை வளர்ந்து முதிர்ச்சியடைவதற்கு 15 ஆண்டுகள் வரை எடுக்கும் எனக் கூறப்படுகிறது. அதன் வயது மனிதனின் சராசரி வயதிலும் கூடியது என்பது குறிப்பிடக்கூடியது. பனைகள் குறிப்பிடத்தக்க வளைவுகள் ஏதுமின்றிச் சுமார் 30 மீட்டர் உயரம் வரை வளரக்கூடியவை. கிளைகளும் கிடையா. இதன் உச்சியில், கிட்டத்தட்ட 30 - 40 வரையான விசிறி வடிவ ஓலைகள் வட்டமாக அமைந்திருக்கும்.  

---

**கெரார்டு எர்ட்டில்** (Gerhard Ertl) (பிறப்பு. அக்டோபர் 10 1936, பிறப்பிடம் ஸ்டுட்கார்ட்,ஜெர்மனி) ஜெர்மானிய நாட்டு இயல்பிய வேதியியல் அறிஞர். இவர் 2007 ஆம் ஆண்டுக்கான வேதியியல் நோபல் பரிசு பெற்றார். இவர் புகழ்பெற்ற *மாக்ஸ் பிளாங்க் கெசெல்ஷாஃவ்ட்*டின் *ஃவிரிட்ஸ் ஹாபர் இன்ஸ்டியூட்*டில் (Fritz-Haber-Institut der Max-Planck-Gesellschaft) ஓய்வுபெற்ற இயல்பிய வேதியியல் பேராசிரியர் ஆவார்.
# வார்ப்புரு:R50

<noinclude>  

The chemical-risk **Template:R50** generates the redirection title "R50: Very toxic to aquatic organisms" (as the link text for "R50"), which links to article "List of R-phrases" as the description page for all those R-codes. There are dozens of similar R-phrase templates.  

Also see: - template to link any *rcode*.  

</noinclude>
# பப்கெம்



**பப்கெம்** (Pubchem) என்பது வேதியியல் பொருட்களுக்கான ஒரு தரவுக்களம். இத்தரவுக் களத்தையும் முறைகளையும் ஐக்கிய அமெரிக்க நாடுகளின் நாடளாவிய உயிரியதொழில்நுட்பத் தகவல்கள் மையம் (National Center for Biotechnology Information, (NCBI) என்னும் நிறுவனம் பராமரிக்கின்றது. இந்நிறுவனம் தேசிய நல கழகம், ஐக்கிய அமெரிக்கா நிறுவனத்தின் (National Institutes of Health) கீழ் இயங்கும் அமெரிக்க தேசிய மருத்துவ நூலகம் என்னும் நிறுவத்தின் ஓர் உறுப்பாகும். பப்கெம் தரவுக்களத்தில் இருந்து மில்லியன் கணக்கான வேதியியல் பொருள்களைப் பற்றிய தரவுகளை இலவசமாக இணையவழி பெற இயலும். பப்கெம் (PubChem) தரவுத்தளத்தில் 1000 அணுக்களுக்கு குறைவாக உள்ள மூலக்கூறுகளும், 1000 வேதியியல் பிணைப்புகளுக்கும் குறைவாக உள்ள வேதியியல் பொருள்களைப் பற்றிய உள்ளன. தற்பொழுது 80 வேதியியல் நிறுவனங்கள் பப்கெம்முக்குத் தரவுகளை நல்குகின்றது. 15.7 மில்லியன் வேதியியல் சேர்மங்களைப் பற்றிய செய்துகள் தற்பொழுது உள்ளன. துல்லியமான எண்னை இணைய வழி பார்க்கலாம்]. பலவகையான முறைகளில் தேவையான வேதியியல் பொருளைத் தேடும் வசதியும் உள்ளது.
# வார்ப்புரு:Coord/input/ERROR

<font color="red">ERROR in invocation. Please see Template:Coord for usage. Arguments supplied as:  
- 1=}
- 2=}
- 3=}
- 4=}
- 5=}
- 6=}
- 7=}
- 8=}
- 9=}
</font><noinclude></noinclude>
# வார்ப்புரு:Coord/link/doc

This template, , is used by .  

## Examples
<table>  
<tr><td>&#123;{coord|10|N|30|W}}</td><td></td></tr>  
<tr><td>&#123;{coord|10|11|N|30|31|W}}</td><td></td></tr>  
<tr><td>&#123;{coord|10|11|12|N|30|31|32|W}}</td><td></td></tr>  
</table>  

## Notes on classes
Note: the span classes "geo-default", "geo-dec", and "geo-dms" are defined at http://en.wikipedia.org/wiki/MediaWiki:Common.css. See there for instructions on how to choose which to display. "latitude" and "longitude" also have styles.  

In addition, "geo" and the nested "latitude" and "longitude" have special meaning as a Geo microformat; see also http://microformats.org/wiki/geo.  

<includeonly>sl:Predloga:Koord/povezava</includeonly>
# வார்ப்புரு:Columns/doc

<includeonly></includeonly>  
<noinclude></noinclude>  

Template in the vein of navbox templates such as to aid the creation of (up to seven) columns across a page.  

## Syntax
<pre>  

</pre>  

## Examples
; Code  
<pre>  

</pre>  

; Result  

<hr/>  
; Code  
<pre>  

</pre>  

; Result
# வார்ப்புரு:Navboxes/doc

<includeonly></includeonly>  
<noinclude></noinclude>  

For grouping related templates (usually collapsed; see ) that appear beside each other on a page (usually at the bottom; see, for example, articles linked from here).  
__NOTOC__  
## Basic syntax
<pre>  

</pre>  

### Parameters
; *title* : (optional) Title to appear in titlebar above group of templates (e.g. "Geographic locale", "Related topics", etc). If this parameter is absent, then the output would be identical to the value of <tt>list</tt>.  
; *titlestyle* : (optional) Any styles to apply to titlebar (default background color is "paleturquoise")  
; *list* : (required) List of templates in group, using standard wiki syntax (i.e. braces; see example below)  

## Example
(from article on Cyprus)  

### Code
<pre>  

</pre>  

### Result

<includeonly>  

</includeonly>
# வார்ப்புரு:Collapsible option

***' currently defaults to ***'  

To set this template's initial visibility, the } may be used:  
<ul>  
<li>: <code><includeonly></includeonly>}</code> to show the template collapsed, i.e., hidden apart from its title bar</li>  
<li>: <code><includeonly></includeonly>}</code> to show the template expanded, i.e., fully visible</li>  
<li>: <code><includeonly></includeonly>}</code>  
<ul>  
<li>shows the template collapsed to the title bar if there is a , a , or some other table on the page with the collapsible attribute</li>  
<li>shows the template in its expanded state if there are no other collapsible items on the page</li>  
</ul></li></ul>  
If the } parameter in the template on this page is not set, the template's initial visibility is taken from the parameter in the *Collapsible option* template. For the template on this page, that currently evaluates to .<noinclude>  

</noinclude>
# வார்ப்புரு:Collapsible option/doc

<includeonly></includeonly>  
<noinclude></noinclude>  

A standardised message for transclusion on template pages whose templates include a *state* parameter (through which their collapsibility may be managed).  

<includeonly>  

ar:قالب:خيار قابلية الطي  
arz:قالب:Collapsible option  
bn:টেমপ্লেট:Collapsible option  
ca:Plantilla:Opció plegable  
da:Skabelon:Collapsible option  
en:Template:Collapsible option  
id:Templat:Collapsible option  
ja:Template:Collapsible option  
ka:თარგი:Collapsible option  
kk:Үлгі:Collapsible option  
km:ទំព័រគំរូ:Collapsible option  
ky:Калып:Collapsible option  
ml:ഫലകം:Collapsible option  
ne:ढाँचा:Collapsible option  
or:ଟେମ୍ପଲେଟ:Collapsible option  
pa:ਫਰਮਾ:Collapsible option  
pnb:Template:Collapsible option  
pt:Predefinição:Collapsible option  
ru:Шаблон:Опция скрытия  
simple:Template:Collapsible option  
sl:Predloga:Collapsible option  
su:Citakan:Collapsible option  
sv:Mall:Collapsible option  
te:మూస:Collapsible option  
tpi:Template:Collapsible option  
uk:Шаблон:Collapsible option  
ur:سانچہ:Collapsible option  
vi:Bản mẫu:Tùy chọn đóng mở  
zh:Template:Collapsible option  
</includeonly>
# கோன்ஸ்கோவோலா

**கோன்ஸ்கோவோலா** என்பது போலந்து நாட்டின் தென்பகுதியில் பாயும் குரோவ்க்கா ஆற்றங்கரையில் புலாவி, லூபிலின் ஆகிய இரு நகரங்களுக்கு இடையே அமைந்துள்ள ஓர் ஊர். இவ் ஊரில் 2004 ஆம் ஆண்டுக் கணக்கெடுப்பின் படி 2188 மக்கள் வாழ்கிறார்கள். இவ் ஊரின் பெயரில் உள்ள வோலா (Wola) என்பது ஊர், சிற்றூர் என்னும் பொருள் கொண்டது. ஊர்ப்பெயரை நேரடியாக மொழிபெயர்த்தால் குதிரையின் விருப்பம் அல்லது குதிரையின் உள்ள உறுதி என்று பொருள்படுமாம். *யான் கொனினா* அல்லது *யான் கோனிஸ்கி* (Jan Koniński) என்னும் ஒருவருக்குச் சொந்தமான ஊர் (வோலா) என்பதால் கோன்ஸ்கோவோலா எனப் பெயர் பெற்றது என்றும் கூறுவர். இவ்வூரின் பெயர் 1442ல் பதிவாகியுள்ளது. முன்னர் இவ்வூரின் பெயர் விட்டோவ்ஸ்கா வோலா என்பதாகும்.  

ஹென்றிக் சியென்க்கீவிக்ஸ், என்னும் நோபல் பரிசு பெற்ற போலந்து எழுத்தாளர் தன்னுடைய "நெருப்புடனும் வாளுடனும்" (With Fire and Sword) என்னும் வரலாற்றுப் புதினத்தில் இவ்வூரைப்பற்றி ஒரு குறிப்பு தந்துள்ளார்.
# அவெஸ்தான் மொழி



**அவெஸ்தான் மொழி**, கிழக்கத்திய பழைய ஈரானிய மொழியாகும். ஸோரோவாஸ்த்திரிய சமய நூல்களும் (அவெஸ்தாக்கள்), சுலோகங்களும் இம் மொழியிலேயே எழுதப்பட்டன. இம் மொழி இந்திய-ஐரோப்பிய மொழிக் குடும்பத்தின், இந்திய-ஈரானியத் துணைக் குழுவைச் சேர்ந்தது. அவெஸ்தான், பழைய பாரசீக மொழியைப்போல் மிகப் பழைய ஈரானிய மொழிகளுள் ஒன்று. அவெஸ்தான் மொழியை அவெஸ்தான் எழுத்துக்களுடன் இணைத்துக் குழம்பக் கூடாது. அவெஸ்தான் எழுத்துக்கள் பிற்பட்ட காலத்தவை.  

அவெஸ்தாக்களில் காணும் இம்மொழி இரண்டு வடிவங்களாக உள்ளது:  

1. பழைய அவெஸ்தான்: இது அவெஸ்தாவின் பழைய பகுதிகளை ஆக்கப் பயன்பட்ட மொழியாகும். இது, எட்டு வேற்றுமை வடிவங்களையும், பெருமளவு வேறுபாட்டு வடிவங்களைக் காட்டும் பெயர்ச்சொல் முறைமையையும் கொண்ட சிக்கலான இலக்கணத்தைக் கொண்டது. இது வேதகாலச் சமஸ்கிருதத்துக்கு நெருங்கியது ஆகும்.
1. இளைய அவெஸ்தான்: அவெஸ்தாவின் பெரும்பகுதி இளைய அவெஸ்தானிலேயே உள்ளது. இளைய அவெஸ்தானும் இரண்டு வகைகளாக உள்ளது. முதலாவது *மூல இளைய அவெஸ்தான் (Original Young Avestan)* என்றும் மற்றது *செயற்கை இளைய அவெஸ்தான்* என்றும் குறிப்பிடப்படுகின்றது. முதல்வகை பழைய அவெஸ்தானிலிருந்து இயல்பாக வளர்ச்சியடைந்தது எனப்படுகின்றது. இது கி.மு எட்டாம் நூற்றாண்டு வரை பேச்சு மொழியாக இருந்தது என்றும் கூறப்படுகின்றது. இரண்டாவது வகை, என்றுமே பேச்சு மொழியாக இருந்ததில்லை, ஆனால் சமய நூல்களை இயற்றுவதற்காக, சமயக் குருமாரால் பிற்காலத்தில் பயன்படுத்தப்பட்ட ஒரு மொழியாகும்.
# மராந்தாசியே


**மராந்தாசியே** ஒரு பூக்கும் தாவரக் குடும்பம் ஆகும். இது இதன் பெரிய மாச்சத்து உள்ள கிழங்குகளுக்காகப் பெயர் பெற்றது. அண்மைக்கால ஆய்வுகளிலிருந்து இது ஆபிரிக்காவில் இருந்து தோன்றியதாகத் தெரிகிறது. எனினும், ஆபிரிக்கா இதன் பரம்பலின் மையப் பகுதியில் இல்லை. இக் குடும்பத்திலுள்ள பெரிதும் அறியப்பட்ட இனம் அரோரூட் *(மராந்தா அருண்டினேசியே)* ஆகும். கரிபியப் பகுதியைச் சேர்ந்த இத் தாவரம், இதன், இலகுவில் சமிபாடடையக் கூடிய மாப்பொருளுக்காகப் பயிரிடப்படுகின்றது. கரிபியனின் சில பகுதிகள், ஆஸ்திரலேசியா, கீழ்-சஹார ஆபிரிக்கா ஆகிய பகுதிகள் இது பயிரிடப்படும் சில இடங்களாகும்.
# லியோனிடு ஹுர்விக்ஸ்


**லியோனிடு ஹுர்விக்ஸ்** (*Leonid Hurwicz*, ஆகஸ்ட் 21, 1917 - ஜூன் 24, 2008) ஒரு புகழ்பெற்ற பொருளியல் அறிஞர். இவர் 2007 ஆம் ஆண்டிற்கான பொருளியல் நோபல் பரிசை பேராசிரியர் எரிக் மாஸ்க்கின், பேராசிரியர் ரோஜர் மையெர்சன் ஆகியோருடன் சேர்ந்து வென்றார். பேராசிரியர் ஹூர்விக்ஸ் மின்னெசோட்டா பல்கலைக்கழகத்தில் பேராசிரியராக இருந்து ஓய்வு பெற்றவர். நோபல் பரிசு பெற்றவர்களிலேயே அகவை அதிகம் உள்ளவர் இவர்தான். தனது 90 ஆவது அகவையில் நோப்ல பரிசு பெற்றுள்ளார்.  

இவர் பொருளியல், அரசியலறிவியல், குமுக அறிவியல் (சமூக அறிவியல்) ஆகிய துறைகளில் பயன்படும் முடிவுக்கேற்ற திட்டவகுதி (மெக்கானிசம் டிசைன்) என்னும் கருத்தை முன்வைத்தவர் என்றும், கேம் தியரி என்னும் மிகைமப் பகிர்வுக் கொள்கையை பொருளியலில் பயன்படுத்திய முன்னோடி என்றும் கருதப்படுகின்றார். இவருடைய கருத்தை எரிக் மாஸ்க்கின், ரோஜர் மையெர்சன் ஆகியோர் இன்னும் வலுவூட்டி, நடைமுறைச் சந்தைச் சூழல்களுக்கும் பயனாகும்படி வளர்த்தெடுத்தனர்.  

## வாழ்க்கை வரலாறு
ஹூர்விக்ஸ் (Hurwicz) 1917ல் முதல் உலகப் போர் நிகழ்ந்த காலத்தில் போலந்தில் யூதக் குடும்பத்தில் பிறந்தார். பிறந்தபின் ரஷ்யாவுக்குக் குடிபெயர்ந்து சென்று பின்னர் மீண்டும் போலந்தில் வார்சா நகரத்திற்குத் திரும்ப நேர்ந்தது. 1938ல் வார்சா பல்கலைக்கழகத்தில் LL.M பட்டம் பெற்றார். 1939ல் இலண்டன் பொருளியல் கல்லூரியில் படித்து பின்னர் ஜெனிவா நகரத்திற்கு சென்றார். இரண்டாவது உலகப்போர் துவங்கிய பின்னர், அவர் போர்த்துகலுக்குச் சென்றார். பின்னர் ஐக்கிய அமெரிக்க நாடுகளுக்குச் செல்ல நேந்தது. அங்கு ஹார்வர்டு பல்கலைகழகத்திலும் சிக்காகோ பல்கலைக்கழகத்திலும் படிப்பைத் தொடர்ந்தார்.
# எரிக் மாஸ்க்கின்


ஆம் ஆண்டு பொருளியலுக்கான நோபல் பரிசு பெற்ற மூவருள் ஒருவரான **எரிக் மாஸ்க்கின்**]]  

**எரிக் ஸ்டார்க் மாஸ்க்கின்** (Eric Stark Maskin) (பிறப்பு: திசம்பர் 12, 1950, நியூ யார்க் நகரம், ஐக்கிய அமெரிக்க நாடுகள்) 2007 ஆம் ஆண்டிற்கான பொருளியல் நோபல் பரிசை லியோனிடு ஹுர்விக்ஸ், ரோஜர் மையெர்சன் ஆகிய இருவருடன் சேர்ந்து வென்றார். மெக்கானிசம் டிசைன் அல்லது முடிவுக்கேற்ற திட்டவகுதி என்னும் கொள்கைக்கு அடித்தளம் அமைத்து வழிகோலியவர்கள் என்பதால் இவருக்கு நோபல் பரிசு அளிக்கப்பட்டது.("for having laid the foundations of mechanism design theory.")  

## வாழ்க்கை வரலாறு
மார்ஸ்க்கின் 1950ல் ஒரு யூதக் குடும்பத்தில் பிறந்தார். இவர் ஹார்வர்டு பல்கலைக்கழகத்தில் ஏ. பி. பட்டமும், முனைவர் ஆய்வுப்பட்டமும் (பி.ஹெச்.டி, Ph.D) பெற்றார். பின்னர் 1976ல் கேம்பிரிட்ஜ் பல்கலைக்கழகத்தில் ஆய்வுனராகச் சென்றார். தற்பொழுது பிரின்ஸ்ட்டனில் உள்ள இன்ஸ்ட்டிட்யூட் ஃவார் அட்வான்ஸ்டு ஸ்டடி (உயர்கல்விக்கான கல்லூரி) என்னும் கல்லூரியில் குமுக அறிவியல் துறையில் ஆல்பர்ட் ஓ ஹிர்ஷ்மன் பேராசிரியராக உள்ளார்.
# சிறிய அண்டிலிசு



**சிறிய அண்டிலுசு** அல்லது கரிபீஸ்  
அண்டிலுசுவின் ஒரு பகுதியாகும். சிறிய அண்டிலிசு, பெரிய அண்டிலிசு, பகாமாசு என்பவை கூட்டாக மேற்கிந்தியத் தீவுகளை ஆக்குகினறன. சிறிய அண்டிலிசில் காணப்படும் தீவுகள் நீண்ட எரிமலை வில்லை ஆக்குகின்றன, இவற்றுள் பெரும்பாலான தீவுகள் கரிபியக் கடலின் கிழக்கு எல்லையில் அட்லாண்டிக் பெருங்கடலுடானான மேற்கு எல்லையில் அமைந்துள்ளன. சிலத் தீவுகள் தென் அமெரிக்காவிற்கு சற்றே வடக்கே அமைந்துள்ளன. சிறிய அண்டிலுசு கரிபிய புவியோட்டை ஒத்துப் போகின்றது இத்தீவுகளில் பெரும்பான்மையானவை ஒன்று அல்லது ஒன்றுக்க்கு மேற்பட்ட புவியோடுகள் கரிபிய புவியோட்டுக்கு கீழாக நகர்வதன் மூலம் உருவாக்கப் பட்டவையாகும்.  

## பிராந்திய பெயரீடுகள்

சிறிய அண்டிலிசின் தீவுக் கூட்டங்கள் தெற்கே காணப்படும் காற்றுமுகத் தீவுகள் மற்றும் வடக்கே காணப்படும் காற்றெதிர்த் தீவுகள் என இரண்டு முக்கிய குழுக்களாக பிரிக்கப்படுகின்றன. ஐரோப்பாவிலிருந்து பருவக்காற்றுகளின் உதவியுடன் இங்கு வந்த ஆரம்ப கப்பல்கள் காற்றெதிர் தீவுகளை விட அதிகமாக காற்றுமுகத் தீவுகளை அடைந்தமை இப்பெயரீடுகளுக்க்கு காரணமாக அமைந்தது. வெனிசூலாவின் கரையருகே காணப்படும் தீவுகள், காற்றெதிர் தீவுகளில் காணப்படும் ஒரு தீவு என இரண்டாகப் பிர்க்கப்பட்டுள்ள நெதர்லாந்து அண்டிலுசும் சிறிய அண்டிலிசின் ஒரு பகுதியாகும்.  

## தீவுகள்

முக்கியத் தீவுகள்:  

காற்றெதிர்த் தீவுகள்:  

- அமெரிக்க வெர்ஜின் தீவுகள்:
செயிண்ட் தாமஸ், செயிண்ட் தாமஸ்,  
செயிண்ட் ஜான், செயிண்ட் க்ரோக்ஸ்.  

- பிரித்தானிய வெர்ஜின் தீவுகள்: டொர்டோலா, வெர்ஜின் கோர்ட
அனேகாடா, ஜோஸ்ட் வான் டைக்  
- அங்கியுலா (ஐக்கிய இராச்சியம்)
- செயிண்ட் மார்ட்டின் அல்லது செயிண்ட் மார்ட்டின் (பிரான்ஸ் / நெதர்லாந்து அண்டிலிசு).
- செயிண்ட். பர்த்தெலெமி (பிரான்ஸ்)
- சேபா (நெதர்லாந்து)
- சின்டு யுசுடாசியசு (நெத.)
- செயிண்ட் கிட்சு
- நெவிசு
- பர்புடா
- அண்டிக்குவா
- ரெடொன்டா
- மொண்சுராட் (ஐ.இ.)
- குவாதலூப்பே (பிரா.)
- லா டெசிரடெ (பிரா.)
- லெஸ் செயிண்டெஸ் (பிரா.)
- மேரி-கலன்டெ (பிரா.)
- டொமினிக்கா

காற்றுமுகத் தீவுகள்:  

- மார்டீனிக் (பிரா.)
- செயிண்ட். லூசியா
- பார்படோஸ்
- செயின்ட் வின்சென்ட் (தீவு)
- கிரெனேடின்ஸ்
- கிரெனடா
- டிரினிடாட் மற்றும் டொபாகோ

காற்றெதிர் அண்டிலிசு – வெனிசுவேலாக் கரைக்கு வடக்கேயுள்ள தீவுகள் (மேற்கிலிருந்து கிழக்காக):  

- அருபா (நெத.)
- குராசோ (நெத.)
- பொனெய்ர் (நெத.)
- வெனிசுலா தீவுக்கூட்டம்
# உலக வறுமை ஒழிப்பு நாள்

**உலக வறுமை ஒழிப்பு நாள்** (*International Day for the Eradication of Poverty*) ஒவ்வோர் ஆண்டும் அக்டோபர் 17 ஆம் நாள் உலகமுழுவதும் கடைப்பிடிக்கப்படுகிறது. உலகளாவிய ரீதியில் வறுமை தொடர்பான விழிப்புணர்வை ஏற்படுத்தி பசிப்பிணியில் இருந்து மக்களை விடுவிப்பதற்காக ஐக்கிய நாடுகள் அமைப்பு 1992 ஆம் ஆண்டு வறுமை ஒழிப்பு நாளை அதிகாரபூர்வமாக ஏற்றுக்கொண்டது.  

உலகில் வறுமை நிலை காரணமாக பாதிக்கப்பட்டுள்ள மக்களுக்கு உதவ வேண்டியதன் அவசியம் குறித்து அனைத்து தரப்பினரின் கவனத்தை ஈர்க்கும் நோக்கத்துடன் வறுமை ஒழிப்பு தினத்தில் பல்வேறு வேலைத் திட்டங்கள் மேற்கொள்ளப்பட்டு வருகின்றன. இந்நாள் 1987 ஆம் ஆண்டு முதன் முதலாக பிரான்சின் பாரிஸ் நகரில் கடைப்பிடிக்கப்பட்டது. பசி, வறுமை, வன்முறை, பயம் என்பவற்றுக் பழியானோரை கௌரவிக்கும் வைகையில் 100,000 மக்கள் டொர்கேட்ரோவின் மனித உரிமைகள் மற்றும் விடுதலை சதுக்கத்தில் ஒன்றுகூடினார்கள்.  

## மேலும் பார்க்க
- வறுமை நிலை

## வெளியிணைப்புகள்
- உலக வறுமை ஒழிப்பு தினம் இன்று, தினகரன், அக்டோபர் 17, 2009
- *"International Day for the Eradication of Poverty"*, Dag Hammarskjöld Library
- *"Social Perspective on Development Branch"*, United Nations Department of economic and social affairs
- *"October 17, World Day to Overcome Extreme Poverty"*, oct17.org
- *"International Movement ATD Fourth World"*
- *"UN Day for Eradication of Poverty - Oct 17"*, Caritas New Zealand
# விக்கிப்பீடியா:ஆண்டு நிறைவுகள்/அக்டோபர் 17


**அக்டோபர் 17**: உலக வறுமை ஒழிப்பு நாள்  
- 1604 &ndash; செருமனிய வானியலாளர் யோகான்னசு கெப்லர் விண்மீன் குழாம் ஒபியூகசில் திடீரென மீயொளிர் விண்மீன் வெடிப்பு தோன்றுவதை அவதானித்தார்.
- 1660 &ndash; இங்கிலாந்தின் முதலாம் சார்லசு மன்னனுக்கு மரண தண்டனையை அறிவித்த ஒன்பது பேர் தூக்கிலிடப்பட்டனர்.
- 1861 &ndash; ஆத்திரேலியா குயின்சுலாந்தில் பழங்குடிகளின் தாக்குதலில் 19 வெள்ளை இனக் குடியேறிகள் கொல்லப்பட்டனர்.
- 1907 &ndash; மார்க்கோனி அட்லாண்டிக் நகரங்களுக்கிடையேயான தனது முதலாவது கம்பியில்லாத் தொடர்பை கனடாவின் நோவா ஸ்கோசியாவுக்கும், அயர்லாந்துக்கும் இடையே ஏற்படுத்தினார்.
- 1933 &ndash; ஆல்பர்ட் ஐன்ஸ்டைன் நாட்சி ஜெர்மனியில் இருந்து வெளியேறி ஐக்கிய அமெரிக்காவில் குடியேறினார்.
- 1943 &ndash; **சயாம் மரண இரயில்பாதை** (படம்) (பர்மா-தாய்லாந்து தொடருந்து சேவை) ஆரம்பிக்கப்பட்டது.
- 1995 &ndash; யாழ்ப்பாணத்தை விடுதலைப் புலிகளிடம் இருந்து கைப்பற்ற இலங்கை இராணுவம் ரிவிரெச நடவடிக்கையை ஆரம்பித்தது.
**ஆர். கே. சண்முகம் செட்டியார்** (பி.&nbsp;1892) **பூரணி** (பி.&nbsp;1913) **கண்ணதாசன்** (இ.&nbsp;1981)
# அலாஸ்கா நாள்

**அலாஸ்கா நாள்** ஐக்கிய அமெரிக்காவின் மாநிலமான அலாஸ்காவில் அக்டோபர் 18 ஆம் நாள் கடைப்பிடிக்கப்படும் சட்டரீதியான விடுமுறை நாளாகும். இது அலாஸ்காவை ஐக்கிய அமெரிக்கா விலை கொடுத்து வாங்கியதைத் தொடர்ந்து, அக்டோபர் 18, 1867 இல் இரசியாவிடமிருந்து ஐக்கிய அமெரிக்காவுக்கு ஆட்சி மாறிய நாளைக் குறிக்கிறது.  
அலாஸ்கா நாள் மாநிலம் முழுவதும் கடைப்பிடிக்கப்படுகிறது. எனினும் முக்கிய கொண்டாட்டங்கள் சித்கா நகரில் மட்டுமே நடைபெறுகின்றன.
# விக்கிப்பீடியா:ஆண்டு நிறைவுகள்/அக்டோபர் 18


**அக்டோபர் 18**: புனித லூக்கா விழா  
- 1679 &ndash; கண்டி அரசனால் சிறைப்பிடிக்கப்பட்டிருந்த பிரித்தானியக் கிழக்கிந்தியக் கம்பனியின் காப்டன் **இராபர்ட் நொக்சு** (படம்) அங்கிருந்து தப்பி மன்னார் வந்து சேர்ந்தார்.
- 1867 &ndash; உருசியப் பேரரசிடம் இருந்து அலாஸ்கா மாநிலத்தை ஐக்கிய அமெரிக்கா 7.2 மில்லியன் அமெரிக்க டாலர் விலை கொடுத்து வாங்கியது. இந்நாள் அலாஸ்கா நாள் எனக் கொண்டாடப்படுகிறது.
- 1922 &ndash; பிபிசி வானொலி ஆரம்பிக்கப்பட்டது.
- 1929 &ndash; கனடாவில் பெண்களும் மனிதர்கள் என சட்டபூர்வமாக எழுதப்பட்டது.
- 1954 &ndash; முதலாவது டிரான்சிஸ்டர் வானொலி அமெரிக்காவில் அறிமுகப்படுத்தப்பட்டது.
- 1967 &ndash; சோவியத் விண்கலம் வெனேரா 4 வெள்ளிக் கோளை அடைந்தது.
- 2007 &ndash; கராச்சியில் முன்னாள் பாக்கித்தான் பிரதமர் பெனசீர் பூட்டோ மீது நடத்தப்பட்ட தாக்குதலில் 139 பேர் கொல்லப்பட்டனர், 450 இற்கும் அதிகமானோர் காயமடைந்தனர். பூட்டோ காயமெதுவுமின்றி தப்பினார்.
**பல்லடம் சஞ்சீவ ராவ்** (பி.&nbsp;1882) **வீரப்பன்** (இ.&nbsp;2004)
# படுகர்


**படுகர்** (*Badagas*) அல்லது **படகர்** எனப்படுவோர், தமிழ்நாட்டின், நீலகிரி மாவட்டத்தில் வாழும் ஓர் இனக்குழுவினர் ஆவர். படகர்கள் எனும் சொல்லிற்கு வடக்கிலிருந்து வந்தவர்கள் என்பது பொருள்.  

நீலகிரியில் வாழும் 18 இன மக்களுள் ஓர் இனமான இவர்கள் படுகு என்ற மொழியைப் பேசுகின்றனர். இம்மொழி வரிவடிவம் இல்லாதது.  

தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.  

## நீலகிரியில் குடியேற்றம்
படுகர்கள் நீலகிரி மலையில் குடியேறியது ஏறத்தாழ 200 வருடங்களுக்கு முன்பு தான். அதற்கு முன்பு மைசூர் சமவெளிப்பகுதிகளில் வாழ்ந்தவர்கள். படுகர்கள் 800 ஆண்டுகளுக்கு முன்னர் நீலகிரியில் குடியேறியவர்கள் என்றும் 12 ஆம் நூற்றாண்டுக்கும் 16 ஆம் நூற்றாண்டுக்கும் இடையே குடியேறியதாகவும், சுமார் 300 ஆண்டுகளுக்கு முன்பிருந்து பெருமளவில் படுகர்கள் நீலகிரியில் வசிக்க ஆரம்பித்ததாகவும் கருதப்படுகின்றது. படுகர்களில் உதயா, அருவா, அதிகாரி, கனகா, படகா, டொரிய எனும் பிரிவுகள் உள்ளன.  

## வரலாறு

இவர்கள் கருநாடக மன்னர் ஐதர் அலி மற்றும் திப்பு சுல்தான் காலத்தின்போது, இம்மக்களுக்கு எதிரான அரசியல் சூழ்நிலை காரணமாக, ஐதர் அலியின் படைவீரர்களிடமிருந்து தங்களை காத்துக்கொள்ள வேண்டி, மைசூர் பகுதிகளிலிருந்து வெளியேறி நீலகிரி மலைப்பகுதிகளில் புகலிடம் தேடி இடம்பெயர்ந்தவர்கள். இவ்வினத்தவர்களில் ஐம்பது சதவீதத்தினர், கிறித்துவ மதத்திற்கு மதம் மாறி விட்டனர். இவர்களில் எண்பது சதவீதத்திற்கு மேற்பட்ட மக்கள் கல்வி அறிவுடையவர்கள். பலர் சொந்தமாக தேயிலைத் தோட்டங்கள், காய்கறி தோட்டங்கள் வைத்துள்ளனர். மேலும் அரசுப்பணிகளிலும், தனியார் மற்றும் கூட்டுறவு நிறுவனங்களிலும் பணி புரிந்து வருகின்றனர். இவர்கள் சமவெளி பகுதி மக்களைப் போல நடை உடை பாவனையுடன், நாகரீக மக்களாக காட்சி தருகின்றனர்.  

## வாழ்க்கை முறை
நீலகிரி மலைப்பகுதிகளில் ஆதிகாலம் முதல் வாழும் தோடர்கள் போன்றோ அல்லது காடர்கள் போன்றோ அல்லது இருளர்கள் போன்றோ, படுகர்கள் பழங்குடிகள் அல்ல. மேலும் படுகர்கள் அடர்ந்த காடுகளிலும் குடிசை போட்டு பழங்குடியினர் வாழ்க்கை வாழ்வதில்லை. படுகர்கள் ஊட்டி, குன்னூர், கோத்தகிரி, கூடலூர் போன்ற நகரப்பகுதிகளிலும், கிராமப்பகுதிகளிலும் வாழ்கின்றனர்.  

படுகர்களின் வீடு ஒரு மாடியுடன், வீட்டைச் சுற்றிலும் சிறிது இடம் விட்டு மண், கருங்கல், செங்கல்லால் கட்டப்பட்டிருக்கும்.  

2011 ஆம் ஆண்டு தமிழக முதல்வர், பிரதம மந்திரிக்கு படுகர் இனத்தவரை பழங்குடியினர் பட்டியலில் சேர்க்கக்கோரி பரிந்துரைத்துக் கடிதம் எழுதியிருந்தார்.  

படுகர்கள் கருநாடகா சமவெளிப்பகுதியிலிருந்து வெளியேறி, தமிழ்நாட்டின் நீலகிரி மலைப்பகுதிகளில் குடியேறிய ஒரே காரணத்தால் மட்டுமே தங்களையும் ”தோடர்கள்” போன்று (படுகர்களை) பட்டியல் பழங்குடி மக்களுக்கான (Scheduled Tribes) சலுகை கேட்டு தமிழ்நாடு மாநில அரசிடம் தொடர்ந்து போராடி வருகின்றனர். மேலும் படுக இன மக்கள் நீலகிரி மலையில் வாழ்ந்தாலும், அவர்களிடம் பட்டியலிட்ட பழங்குடியினருக்கு (Scheduled Tribes) உரிய எந்த அடையாளமும் காணவில்லை. நடுவண் அரசு வகுத்த பட்டியலிடப்பட்ட பழங்குடியினர் தொடர்பான விதிகளின்படி நீலகிரி மலைவாழ் படுகர் இன மக்களுக்கு, அவர்கள் கேட்கும் தகுதி பொருந்தி வராத காரணத்தினால் தமிழ்நாடு அரசு இவர்களுக்கு “பட்டியலிட்ட பழங்குடியினர்”(Scheduled Tribes) என்ற தகுதி வழங்கவில்லை.  

## மேலும் பார்க்க
- தோடர்
# விக்கிப்பீடியா:ஆண்டு நிறைவுகள்/அக்டோபர் 19


**அக்டோபர் 19**:  
- 1805 &ndash; நெப்போலியப் போர்கள்: ஆத்திரியாவின் தளபதி மாக்கின் இராணுவம் நெப்போலியன் பொனபார்ட்டிடம் சரணடைந்தது.
- 1900 &ndash; மேக்ஸ் பிளாங்க் கரும்பொருள் கதிரியல் விதியை (பிளாங்கின் விதி) கண்டுபிடித்தார்.
- 1943 &ndash; இரண்டாம் உலகப் போர்: 2,098 இத்தாலிய போர்க் கைதிகளுடன் சென்ற *சின்ஃபிரா* என்ற சரக்குக் கப்பல் கிரீட் நகரில் சௌதா குடாவில் கூட்டுப் படையினரால் தாக்கப்பட்டு மூழ்கடிக்கப்பட்டது.
- 1943 &ndash; காச நோய்க்கான இசுட்ரெப்டோமைசின் என்ற முதலாவது நுண்ணுயிர் எதிர்ப்பி மருந்து இரட்கர்சு பல்கலைக்கழகத்தில் பிரித்தெடுக்கப்பட்டது.
- 2000 &ndash; பிபிசியின் யாழ்ப்பாண நிருபர் நிமலராஜன் துணை இராணுவக் குழுவினரால் படுகொலை செய்யப்பட்டார்.
- 2001 &ndash; 400 அகதிகளை ஏற்றிச் சென்ற இந்தோனேசியப் படகு கிறித்துமசுத் தீவில் கவிழ்ந்ததில் 146 சிறுவர்கள், 142 பெண்கள் உட்பட 353 பேர் உயிரிழந்தனர்.
- 2003 &ndash; திருத்தந்தை இரண்டாம் அருள் சின்னப்பர் **அன்னை தெரேசாவை** (படம்) முத்திப்பேறு பெற்றவராக அறிவித்தார்.
**நாமக்கல் கவிஞர்** (பி.&nbsp;1888) **சுப்பிரமணியன் சந்திரசேகர்** (பி.&nbsp;1910) **பங்காரு அடிகளார்** (இ.&nbsp;2023)
# ஆன் என்ரைட்


**<big>ஆன் என்ரைட்</big>** (Anne Enright) (பிறப்பு: 1962 , டப்லின் அயர்லாந்து) அயர்லாந்தைச் சேர்ந்த பெண் எழுத்தாளர். இவர் 2007 ஆம் ஆண்டிற்கான புக்கர் பரிசை வென்றா. இவர் பல கட்டுரைகளும், குறுங் கதைகளும், நான்கு புதினங்களும் ஒரு புதினமல்லாப் பொதுநூலும் எழுதியுள்ளார்.  

ஆன் என்ரைட் கனடாவில் உள்ள பிரித்தானிய கொலம்பியா மாநிலத்தில் விக்டோரியாவில் உள்ள லெஸ்ட்டர் பியர்சன் யுனைட்டடு வோர்ல்டு காலேஜ் ஆவ் தெ பசிபிக் கல்வி நிறுவனத்தில் படித்து, பின்னர் டப்லினில் உள்ள டிரினிட்டி காலேஜ் டப்லினில் படித்தார். அதன் பின், ஈஸ்ட் ஆங்கிலியா பல்கலைக்கழகத்தில் முதுகலை பட்டம் பெற்றார். இவருடைய ஆசிரியர்களாக *ஆஞ்செலா கார்ட்டர்*, *மால்க்கம் பிராட்பரி* இருந்தனர் ஆறு ஆண்டுகளாக டப்லினில் ரேடியோ டைலிவிஸ் ஐரியான் என்னும் தொலைக்காட்சிப் பிரிவில் நிகழ்ச்சி தயாரிப்பாளராகவும் இயக்குநராகவும் இருந்தார் 1993 ஆம் ஆண்டுமுதல் முழுநேர எழுத்தாளராக பணியாற்றத் தொடங்கினார்  

இவருடைய கணவர் மார்ட்டின் மர்ஃவி என்னும் நடிகர். இவர் இரு குழந்தைகளுடன் விக்லோ மாவட்டத்தில் பிரே என்னும் ஊரில் வாழ்கிறார்.  

## இவருடைய நூல்கள்
- *The Portable Virgin* (1991)
- *The Wig My Father Wore* (1995)
- *What Are You Like?* (2000)
- *The Pleasure of Eliza Lynch* (2002)
- *Making Babies: Stumbling into Motherhood* (2004)
- *The Gathering*(20 07)
# கடையிற் சுவாமிகள்



**கடையிற் சுவாமிகள்** இலங்கையின் ஒரு சித்தராக கருதப்படுவதுடன், இலங்கையின் சித்தர் பரம்பரையின் ஆரம்பமாகவும் அறியப்படுகிறார்.  
இவர் **ஆதிகடைநாதன்** என்ற பெயராலும் அறியப்படுகிறார்.  

இந்தியாவிலிருந்து இலங்கைக்கு வந்த சித்தர்களில் இவர் முதலாமவராக குறிப்பிடப்படுகிறார்.  

## வாழ்க்கை வரலாறு

இவர் தென்னிந்தியாவின் பெங்களூரில் ஒரு நீதிபதியாக கடமை புரிந்து வந்தார். கொலை வழக்கு ஒன்றில் குற்றவாளி கொலையாளிதான் என்று தீர்ப்பாகியது. யூரிகளும் குற்றவாளியைக் கொலையாளியே என்று தீர்ப்பளித்துவிட்டனர். நீதிபதியாக இருந்த இவருள்ளே தூக்குத் தண்டனை கொடுப்பதற்கு நான் யார் என்ற தத்துவ விசாரணை எழுந்தது. இந்த மனக் குழப்பங்கள் காரணமாக நீதிபதித் தொழிலைக் கைவிட்டு குரு ஒருவரிடம் சென்று ஆன்மீக வாழ்க்கையை ஆரம்பித்தார்.  

இவருடைய தீட்சைப் பெயர் முத்தியானந்தர் என்பதாகும்.  

## இலங்கைக்கு வருதல்

**வைரமுத்துச் செட்டியார்** என்ற யாழ்ப்பாணத்தைச் சேர்ந்த வணிகர் ஒருவரே முத்தியானந்தராக இருந்த கடையிற்சுவாமிகளை இலங்கைக்கு வருமாறு 1860ம் ஆண்டளவில் அழைத்ததுடன் அவர் இலங்கை வரவும் காரணமாக இருந்தார்.  
கப்பல் ஒன்றின் மூலம் இலங்கையை வந்தடைந்த இவர் முதன்முதல் வந்திறங்கிய இடம் ஊர்காவற்றுறையாகும். அங்கிருந்து கால்நடையாக யாழ்ப்பாணம் நோக்கி வந்து மண்டை தீவில் குடியிருந்தார்.  

யாழ்ப்பாணம் வந்த இச்சித்தர் தங்கியிருந்த இடம் **பெரிய கடை** ஆகும். இதன் காரணமாகவே **கடையிற் சுவாமிகள்** என்ற பெயர் இவருக்கு உருவானது.  

## முக்கிய வாழ்க்கைக் குறிப்புகள்

- இவருக்கென்றொரு அடியார் கூட்டம் இருந்தது. அவர்களுக்கு பல்வேறு ஆலோசனைகளையும் ஆசிகளையும் இவர் வழங்கிவந்தார்.
- சாதி பேதம் பாராட்டாமல் இவர் செய்த நடவடிக்கைகள் சில இவருக்கெதிரான சிலரையும் உருவாக்கியது.
- இவரது அன்பர்கள் மாமிச, மது விருந்தளித்தாலும் அவற்றையும் இவர் உட்கொண்டிருக்கிறார்.
- இவருடைய நடவடிக்கைகள் மனநோயாளரின் நடவடிக்கைகளை ஒத்திருந்தமையால் காவல் துறையினர் இவரைப்பிடித்து கொழும்பு மனநல மருத்துவமனக்கு அனுப்புமுகமாக சிறையில் அடைத்து வைத்திருந்தனர். (மறுநாள் திறந்து பார்த்தபோது இவர் சிறையில் இருக்கவில்லை என்றொரு கதை இருக்கிறது)
- இறுதிக் காலத்தில் இவர் வண்ணார்பண்ணையைச் சேர்ந்த நீராவியடியில் வெளியில் எங்கும் செல்லாது வாழ்ந்து வந்தார்.
# ஆங்கிலிக்க ஒன்றியம்



**ஆங்கிலிக்க ஒன்றியம்** அல்லது **ஆங்கிலேய ஐக்கியம்** (Anglican Communion) என்பது உலகம் முழுவதுமுள்ள ஆங்கிலிக்க திருச்சபைகளின் சேர்க்கையாகும். இது உலகத்தில் மிகப்பெரிய மதத்தின் இரண்டாம் பெரிய மதப்பிரிவாகும். இங்கிலாந்து திருச்சபை மற்றும் அதன் தலைவர் கன்டபரி பேராயருடன் முழு ஒற்றுமையோடு இருக்கும் திருச்சபைகளின் ஒன்றியமாகும். ஆங்கிலிக்க திருச்சபைகளிற்கு பிராந்திய பேராயர்கள் தலைமையேற்கின்றனர். மாறாக நாடு, பிரதேச மட்டத்திலான முழு அதிகாரம் கொண்ட திருச்சபைகளே காணப்படுகின்றன.  

77 மில்லியனுக்கும் மேலான பின்பற்றுனர்களைக் கொண்ட அங்கிலிக்க ஒன்றியம் உரோமன் கத்தோலிக்க திருச்சபை , கிழக்கு மரபுவழி திருச்சபைக்கு அடுத்தப்படியாக உலகின் மூன்றாவது பெரிய சமயப் பிரிவாகும்.  

தமிழ் நாடு உட்பட தென் இந்திய மாநிலங்களும் இலங்கையும் ஒரு பிரிவாக தென்-இந்திய திருச்சபையின்கீழ் உள்ளன.
# பரமகுரு சுவாமிகள்

**பரமகுரு சுவாமிகள்** ஈழத்துச் சித்தர்களுள் ஒருவராகக் கருதப்படுகிறார். இவர் **நிரஞ்சனானந்தர்** என்ற பெயராலும் அறியப்படுகிறார். தமிழ்நாட்டின் பிரபல துறவியாக இருந்த பிரேமானந்தா தன்னுடைய பாட்டியாரின் குருவாக இவரைக் குறிப்பிடுவதோடு தனது பிறப்பு குறித்து பரமகுரு தனது பாட்டிக்கு அக்காலத்திலேயே சொல்லிவிட்டதாகவும் குறிப்பிடுகிறார்.  

## வாழ்க்கைக் குறிப்பு

இவர் இலங்கையின் நடு மலைநாட்டுப் பகுதியிலுள்ள ஒரு தோட்டத் தொழிலாளியின் மகனாகப் பிறந்தார். இளமையிலேயே துறவு மனப்பான்மை கொண்ட இவர், சிறுவயது முதலே தனிமையில் நாட்டம் கொண்டவர். மாத்தளையிலிருந்து திருக்கோணமலைக்குச் செல்லும் வீதியில் உள்ள காட்டுப்பகுதிகளில் மூன்றாண்டு காலம் வாழ்ந்திருப்பதாக அறியக்கிடைக்கிறது. கோவணமும் பச்சை நிறப்போர்வையும் அணிந்தவராக இவர் காணப்பட்டார் என்று கூறப்படுகிறது.  

இந்தியாவிற்கு அடிக்கடிச் சென்று வந்த இவர் இந்தியாவின் **கிடாரிப்பட்டி** என்ற இடத்தில் சிலகாலம் தவம் செய்துள்ளார் என்பதற்கு சான்றுகள் உள்ளதாகக் கூறப்படுகிறது. சுவாமி நிரஞ்சனானந்தர் என்ற பெயரும் இவருக்கு இந்தியாவிலேயே இடப்பட்டது. குழந்தைவேற் சுவாமிகளுக்கு அறிவுரை தருவதற்காக கடையிற் சுவாமிகள் இவரை கீரிமலைக்கு வரப்பண்ணியதாக கூறுவர். குழந்தைவேற் சுவாமிகள், பரமகுரு சுவாமிகளுக்கும் கடையிற் சுவாமிகளுக்கும் பணிவிடை செய்துவந்துள்ளார்.  

மருதனார்மடம் பகுதியிலுள்ள பனங்காட்டில் இவர் தனியாக வசித்து வந்துள்ளார். அக்காலங்களில் பாசிப்பயற்றினை அவித்துக் கஞ்சியாகக் குடித்து வந்தார் என்று கூறப்படுகிறது. பரமகுரு சுவாமிகளின் பெயரால் காங்கேசன்துறையிலும் கீரிமலையிலும் மடங்கள் கட்டப்பட்டன. சேணிய தெருவில் இருந்த சின்னத்தம்பி என்பவரே இவ்விரு மடங்களையும் கட்டுவித்தவராவார்.  

பரமகுரு சுவாமிகளின் சமாதி விழா 1904ம் ஆண்டில் மாத்தளையில் நடைபெற்றது. இவரது சமாதி அமைக்கும் பணிகளை சேர். அருணாசலம் முன்னின்று நிறைவேற்றியிருக்கிறார்.
# மைதிலி மொழி



**மைதிலி மொழி** (मैथिली) இந்திய-ஐரோப்பிய மொழிக் குடும்பத்தில், இந்திய-ஈரானிய மொழிகள் குழுவின் துணைக் குழுவான இந்திய-ஆரிய மொழிகளுள் ஒன்றாகும். இது இந்திய மாநிலமான பிகார் மாநிலத்தின் வடக்குப் பகுதியிலும், தெற்கு நேபாளத்தின் *தெராய்* பகுதியிலும் பேசப்படுகின்றது. மொழியியலாளர் இதனை ஒரு கிழக்கு இந்திய மொழியாகக் கருதுவதால், மத்திய இந்திய மொழியான இந்தி மொழியில் இருந்தும் இது வேறுபட்டது. இது இந்தி, வங்காளம் ஆகிய இரு மொழிகளினதுமே கிளை மொழியாகக் கருதப்பட்டு வந்தது. 2003 ல் மைதிலி மொழி, இந்தியாவில் தனி மொழித் தகுதியைப் பெற்றுக்கொண்டது. இந்திய அரசியலமைப்பின் எட்டாவது அட்டவணையில் சேர்த்துக் கொள்வதன் மூலம், இதற்கு அலுவல் மொழித் தகுதியைப் பெற்றுக்கொள்வதற்கான இயக்கத்தின் காரணமாக மைதிலி மொழிக்கு 2003 இல் இத் தகுதி வழங்கப்பட்டது.  

மைதிலி மொழி மரபு வழியாக மைதிலி எழுத்து முறையில் எழுதப்பட்டு வந்தது. வங்காள மொழி எழுத்துக்களை ஓரளவுக்கு ஒத்த இவ்வெழுத்தை, *திர்ஹுத்தா* அல்லது *மிதிலக்ஷர்* என்றும் குறிப்பிடுவது உண்டு. *கைத்தி* எழுத்து முறையிலும் இது எழுதப்படுவது உண்டாயினும், இன்று பெரும்பாலும் தேவநாகரி எழுத்து முறையே பயன்பாட்டில் உள்ளது. மரபு வழியான மைதிலி எழுத்து முறையை பாதுகாப்பதற்கான நடவடிக்கைகளும் மேற்கொள்ளப்பட்டு வருகின்றன.  

மைதிலி என்ற பெயர் முற்காலத்தில் ஒரு தனி அரசாக இருந்த மிதிலா (மிதிலை) என்பதன் பெயரிலிருந்து பெறப்பட்டது. இதற்கு வளமான இலக்கியமும் உள்ளது.
# விக்கிப்பீடியா:ஆண்டு நிறைவுகள்/அக்டோபர் 20

**அக்டோபர் 20**:  

- 1818 &ndash; அமெரிக்காவிற்கும், ஐக்கிய இராசியத்திற்கும் இடையில் கனடா-அமெரிக்க எல்லைப் பிரச்சினையை முடிவுக்குக் கொண்டு வந்த ஒப்பந்தம் கையெழுத்திடப்பட்டது.
- 1941 &ndash; கிறகுஜேவாச் படுகொலைகள்: செர்பியாவின் கிறகுஜேவாச் நகரில் ஆயிரக்கணக்கான மக்கள் நாட்சி செருமனியரால் கொல்லப்பட்டனர்.
- 1962 &ndash; சீனா லடாக் மற்றும் மெக்மோகன் கோடு வரையான இடங்களில் ஒரே நேரத்தில் தாக்குதல்களை ஆரம்பித்தது. இந்திய சீனப் போர் ஆரம்பிக்க இது வழிவகுத்தது.
- 1973 &ndash; **சிட்னி ஒப்பேரா மாளிகையை** (படம்) இரண்டாம் எலிசபெத் அதிகாரபூர்வமாகத் திறந்து வைத்தார்.
- 1982 &ndash; மாஸ்கோ லூசினிக்கி அரங்கில் இடம்பெற்ற யூஈஎஃப்ஏ யூரோப்பா கூட்டிணைவு கால்பந்தாட்டப் போட்டியில் ஏற்பட்ட நெரிசலில் 66 பேர் உயிரிழந்தனர்.
- 1982 &ndash; இலங்கையில் முதலாவது அரசுத்தலைவர் தேர்தல் நடைபெற்றது.
- 2011 &ndash; லிபிய உள்நாட்டுப் போர்: தேசிய இடைக்காலப் பேரவை போராளிகள் பதவியில் இருந்து அகற்றப்பட்ட அரசுத்தலைவர் முஅம்மர் அல் கதாஃபியை அவரது சொந்த நகரில் கைப்பற்றிப் படுகொலை செய்தனர்.
**கந்தையா திருஞானசம்பந்தன்** (பி.&nbsp;1913) **தொ. மு. சி. ரகுநாதன்** (பி.&nbsp;1923) **ஸ்ரீதர்** (இ.&nbsp;2008)
# வார்ப்புரு:அகரவரிசை பொருளடக்கம்

<>  
<div>  
அ | ஆ | இ | ஈ | உ | ஊ | எ | ஏ | ஐ | ஒ | ஓ | ஃ  

க | ங | ச | ஞ | ட | ண | த | ந | ப | ம | ய | ர | ல | வ | ழ | ள | ற | ன  

ஜ | ஷ | ஸ | ஹ | க்ஷ | ஸ்ரீ | #  
</div>  
</>
# கிறகுஜேவாச் படுகொலைகள்



**கிறகுஜேவாச் படுகொலைகள்** (*Kragujevac massacre*) என்பது நாசி செருமனிய இராணுவத்தினரால் சேர்பிய (அன்றைய யுகோஸ்லாவியா) நகரான கிறகுஜேவாச்சில் பெண்கள் குழந்தைகள் உட்பட சேர்பிய, ரோமானிய இனத்தைச் சேர்ந்த சுமார் 7000 பேர் வரை படுகொலை செய்யப்பட்டதைக் குறிக்கும். இம்மனிதப்படுகொலை 1941 அக்டோபர் 20-21 நிகழ்ந்தது. ஆகிய நாட்களில் நடைபெற்றது. இது செருமனியின் சேர்பிய ஆக்கிரமிப்பின் போது நடைபெற்ற கொடுரமான படுகொலைகளில் ஒன்றாகும்.  

## காரணிகள்
இரண்டாம் உலகப் போரின் போது செருமனியர்கள் போரில் காயமுறும் ஒவ்வொரு செருமனியருக்கும் 50 சேர்பியர் வீதமும், கொல்லப்படும் ஒவ்வொரு செருமனியருக்கும் 100 சேர்பியரும் கொலைச் செய்ய்ப்படுவர் எனக் கூறியிருந்தனர். ஜேர்மன் துருப்புக்கள் யுகோஸ்லாவிய பார்டீசன் படைகளாலும், செட்னிக்ஸ் விசுவாசிகளாலும் கொரொஞ்சி மிலனொவக் நகருக்கு அருகே தாக்கப்பட்டனர். இதன் போது தாங்களுக்கு ஏற்பட்ட இழப்புக்களுக்காகவே ஜேர்மனியர் இப்படுகொலைகளைச் செய்தார்கள்.  

## கைதும் படுகொலையும்

அக்டோபர் 19 முன் காலையில் முழுநகரமும் சுற்றிவலைக்கப்பட்டது. 16 தொடக்கம் 60 வயதுடைய சுமார் 10,000 பேர் கைது செய்யப்பட்டனர். பாடசலைகளிலிருந்தும் மாணவர்கள் கொண்டு செல்லப்பட்டனர். அடுத்த நாள் அக்டோபர் 20 மாலை 6 மணியளவில் படுகொலைகள் தொடங்கின. சுமார் 400 பேர் கொண்ட குழுக்களாக மக்கள் துப்பாகியால் சுட்டுக் கொலைச் செய்யப்பட்டனர். துப்பாக்கிச் சூடுகள் அடுத்த நாளும் மந்தகதியில் (அக்டோபர் 21) தொடர்ந்தன. துப்பாக்கிச் சூடுகளின் முடிவில் மீதமிருந்த கைதிகள் தடுத்து வைக்கப்பட்டனர்.  

## நினைவுக்கல் மற்றும் நிகழ்வுகள்
இப்படுகொலைகளில் கொல்லப்பட்டவர்களை நினவுக்கூறும் வகையில் படுகொலைகள் நடைபெற்ற சுமாரைஸ் என்ற இடம் நினைவுப் பூங்காவாக மாற்றப்பட்டுள்ளது. இப்பூங்காவில் பல நினைவுக் கற்கள் காணப்படுகின்றன. பாடசாலை மாணவர்கள் கொலைச் செய்யப்பட்டதை நினைவுக் கூறுமவகையில் பல கவிதைகளும் எழுதப்பட்டுள்ளன.
# விக்கிப்பீடியா:ஆண்டு நிறைவுகள்/அக்டோபர் 21


**அக்டோபர் 21**:  
- 1854 &ndash; புளோரன்ஸ் நைட்டிங்கேல் 38 செவிலியருடன் கிரிமியப் போர் முனைக்கு அனுப்பப்பட்டார்.
- 1876 &ndash; யாழ்ப்பாணத்தில் வாந்திபேதி நோய் வேகமாகப் பரவியது. பெரும் எண்ணிக்கையில் உயிரிழப்புகள் ஏற்பட்டன.
- 1879 &ndash; தாமசு ஆல்வா எடிசன் தனது வெள்ளொளிர்வு விளக்குக்கான வடிவமைப்புக்கு காப்புரிமம் கோரினார்.
- 1943 &ndash; சுபாஷ் சந்திர போஸ் **நாடு கடந்த இந்திய அரசை** (படம்) அறிவித்தார்.
- 1945 &ndash; பிரான்சில் முதற்தடவையாக பெண்களுக்கு வாக்குரிமை வழங்கப்பட்டது.
- 1983 &ndash; நிறைகளுக்கும் அளவைகளுக்குமான 17வது அனைத்துலகக் கருத்தரங்கில், முழுமையான வெற்றிடத்தில், துல்லியமாக 1/299,792,458 வினாடி நேரத்தில் ஒளி செல்லும் பாதையின் நீளமாக ஒரு மீட்டர் வரையறுக்கப்பட்டது.
- 1987 &ndash; **யாழ்ப்பாண மருத்துவமனைப் படுகொலைகள்**: யாழ்ப்பாணம் மருத்துவமனையில் இந்திய இராணுவத்தினர் சுட்டதில் மருத்துவர்கள், ஊழியர்கள், நோயாளிகள் உட்பட 70 பேர் வரை கொல்லப்பட்டனர்.
**முத்துசுவாமி தீட்சிதர்** (இ.&nbsp;1835) **தேங்காய் சீனிவாசன்** (பி.&nbsp;1937) **வெங்கட் சாமிநாதன்** (இ.&nbsp;2015)
# 1469



**1469** (**MCDLXIX**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- அக்டோபர் 19 - அரகோன் (Aragon) நாட்டு இளவரசன் பேர்டினண்ட் காஸ்டில் (Castille) நாட்டின் இளவரசி இசபெல்லாவுக்கும் திருமணம் நடைபெற்றது. இந்நிகழ்வு பின்னர் 1516இல் ஸ்பெயின் நாடு ஒருங்கிணைக்கப்பட வழிகோலியது.
- பேரிசியா மற்றும் ஆப்கானிஸ்தான் மன்னன் அபு சாயிட் என்பவனை உசுன் ஹசன் என்பவன் போரில் வென்றான்.
- ஸ்கொட்லாந்து மன்னன் மூன்றாம் ஜேம்ஸ் டென்மார்க்கிடம் இருந்து ஓர்க்னி மற்றும் ஷெட்லாந்து தீவுகளைக் கைப்பற்றினான்.
- "சேனா சம்மத விக்கிரமபாகு" என்பவன் கண்டி இராச்சியத்தின் அரசன் ஆனான்.

## பிறப்புகள்
- ஏப்ரல் 15 - குரு நானக் தேவ், சீக்கிய மதத்தைத் தோற்றுவித்தவர் (இ. 1539)
- வாஸ்கோ ட காமா, (இ. 1524)

## இறப்புகள்
- பெப்ரவரி 17 - அபு சயித் மிர்சா, தைமூரியப் பேரரசின் சுல்தான் (பி. 1424)
- நிக்கோலோ டா கொன்ட்டி, வெனிசிய வணிகர் (பி. 1395)

## 1469 நாற்காட்டி